ਸਮੱਗਰੀ: ਬੈਰੂਤ ਧਮਾਕਾ: ਲਿਬਨਾਨ ਦੀ ਰਾਜਾਧਾਨੀ ਵਿੱਚ ਧਮਾਕਾ, ਕਈ ਲੋਕਾਂ ਦੀ ਮੌਤ

ਹੁਣ ਤੱਕ ਧਮਾਕੇ ਵਿੱਚ ਘੱਟੋ-ਘੱਟ 100 ਲੋਕ ਮਾਰੇ ਗਏ ਅਤੇ 4,000 ਤੋਂ ਵੱਧ ਜ਼ਖਮੀ ਹੋਏ ਹਨ। 

ਭਾਲ ਲਈ ਆਨਲਾਈਨ ਸਰਚ ਸ਼ੁਰੂ

ਬੀਬੀਸੀ ਪੱਤਰਕਾਰ ਰੀਹਾ ਕੰਸਾਰਾ ਮੁਤਾਬਕ ਬੈਰੂਤ ਧਮਾਕੇ ਦੌਰਾਨ ਲਾਪਤਾ ਹੋਏ ਲੋਕਾਂ ਦੀ ਭਾਲ ਆਨਲਾਈਨ ਵੀ ਸ਼ੁਰੂ ਹੋ ਗਈ ਹੈ। ਇੱਕ ਇੰਸਟਾਗਰਾਮ ਅਕਾਊਂਟ "ਲੋਕੇਟਿੰਗ ਵਿਕਟਿਮਸ ਬੈਰੂਤ" ਦੇ 80,000 ਤੋਂ ਵੱਧ ਫੋਲੋਅਰ ਹੋ ਗਏ ਹਨ।

ਇਸ ਅਕਾਊਂਟ ਤੇ ਲਾਪਤਾ ਲੋਕਾਂ ਨੂੰ ਲੱਭਣ ਵਿੱਚ ਮਦਦ ਲਈ ਤਕਰੀਬਨ 100 ਪੋਸਟ ਸ਼ੇਅਰ ਕੀਤੀਆਂ ਗਈਆਂ।

ਬੀਬੀਸੀ ਨੇ ਇਸ ਅਕਾਊਂਟ ਯੂਜ਼ਰ ਨਾਲ ਸੰਪਰਕ ਕਰਨ ਦੀ ਕੋਸ਼ਿਸ਼ ਕੀਤੀ ਹੈ ਪਰ ਅਕਾਊਂਟ ਦੇ 'ਸਟੋਰੀ' ਫੀਚਰ ਤੋਂ ਲੱਗਦਾ ਹੈ ਕਿ ਹਰ ਮਿੰਟ ਵਿੱਚ 100 ਮੈਸੇਜ ਆ ਰਹੇ ਹਨ।

'ਮੈਂ ਬੈਠਣ ਲਈ ਹੇਠਾਂ ਗਿਆ ਅਤੇ ਸਾਰਾ ਦਫਤਰ ਹੀ ਮੇਰੇ ਸਿਰ 'ਤੇ ਡਿੱਗ ਪਿਆ'

ਬੇਰੂਤ ਸ਼ਹਿਰ ਦੇ ਮਾਰ ਮਿਖੈਲ ਜ਼ਿਲ੍ਹੇ ਦੇ ਲੋਕ ਮੰਗਲਵਾਰ ਦੇ ਭਿਆਨਕ ਧਮਾਕੇ ਬਾਰੇ ਆਪਣਾ ਤਜ਼ਰਬਾ ਸਾਂਝਾ ਕਰ ਰਹੇ ਹਨ।

ਐਲੀ ਜ਼ਕਾਰੀ ਨੇ ਕਿਹਾ, "ਬਹੁਤ ਜ਼ੋਰ ਦੀ ਆਵਾਜ਼ ਆਈ ਸੀ।"

"ਮੇਰੇ ਕੋਈ ਚੀਜ਼ ਵੱਜੀ ਅਤੇ ਇੱਕ-ਅੱਧੇ ਮਿੰਟ ਲਈ ਮੈਂ ਹੋਸ਼ ਗੁਆ ਬੈਠਾ … ਇਹ ਨਰਕ ਸੀ।"

"ਚਾਰੋ ਪਾਸਿਆਂ ਤੋਂ ਚੀਕਾਂ ਆ ਰਹੀਆਂ ਸਨ, ਚੰਗਿਆੜੀਆਂ ਉੱਡ ਰਹੀਆਂ ਸਨ।"

ਇੱਕ ਹੋਰ ਵਿਅਕਤੀ ਟੈਰੇਜ਼ ਨੇ ਕਿਹਾ, "ਮੈਂ ਕੰਮ ਲਈ ਜਾ ਰਿਹਾ ਸੀ। ਮੈਂ ਬੈਠਣ ਲਈ ਹੇਠਾਂ ਗਿਆ ਅਤੇ ਸਾਰਾ ਦਫਤਰ ਹੀ ਮੇਰੇ ਸਿਰ 'ਤੇ ਡਿੱਗ ਪਿਆ।"

"ਮੈਂ ਕੁਝ ਨਹੀਂ ਸੁਣ ਸਕਿਆ। ਮੈਨੂੰ ਨਹੀਂ ਪਤਾ ਕਿ ਇਹ ਧਮਾਕਾ ਸੀ ਜਾਂ ਕੁਝ ਹੋਰ ... ਮੈਨੂੰ ਬਸ ਇਹ ਪਤਾ ਹੈ ਕਿ ਮੈਂ ਮਲਬੇ ਦੇ ਹੇਠਾਂ ਉੱਡ ਰਿਹਾ ਸੀ।"

ਐਲੀ ਇਰਾਨੀ ਨੇ ਕਿਹਾ, "ਮੈਂ ਉੱਥੇ ਲਗਭਗ 500 ਮੀਟਰ ਦੀ ਦੂਰੀ 'ਤੇ ਹਾਈਵੇ 'ਤੇ ਸੀ।" 

"ਧਮਾਕੇ ਨੇ ਮੇਰੀ ਕਾਰ ਨੂੰ ਲਗਭਗ ਪੰਜ ਮੀਟਰ ਅੱਗੇ ਸੁੱਟ ਦਿੱਤਾ। ਖਿੜਕੀਆਂ ਉੱਡ ਗਈਆਂ ਸਨ।"

ਹਸਪਤਾਲਾਂ ਵਿੱਚ ਬੈੱਡਸ ਦੀ ਕਮੀ ਹੈ- ਸਿਹਤ ਮੰਤਰੀ

ਲਿਬਨਾਨ ਦੇ ਸਿਹਤ ਮੰਤਰੀ ਹਮਦ ਹਸਨ ਨੇ ਕਿਹਾ ਕਿ ਦੇਸ ਦੇ ਸਿਹਤ ਸੈਕਟਰ ਵਿੱਚ ਬੈੱਡਸ ਦੀ ਘਾਟ ਹੈ ਅਤੇ ਜ਼ਖਮੀਆਂ ਦੇ ਇਲਾਜ ਅਤੇ ਗੰਭੀਰ ਹਾਲਤ ਵਿੱਚ ਮਰੀਜ਼ਾਂ ਦੀ ਦੇਖਭਾਲ ਲਈ ਲੋੜੀਂਦੇ ਉਪਕਰਣਾਂ ਦੀ ਘਾਟ ਹੈ।

ਉਨ੍ਹਾਂ ਨੇ ਕਿਹਾ ਕਿ "ਵੱਡੀ ਗਿਣਤੀ ਵਿੱਚ ਬੱਚਿਆਂ" ਨੂੰ ਬਚਾਇਆ ਗਿਆ ਹੈ ਪਰ ਉਨ੍ਹਾਂ ਨੇ ਖਦਸ਼ਾ ਜਤਾਇਆ ਕਿ ਮਰਨ ਵਾਲਿਆਂ ਦੀ ਗਿਣਤੀ ਹੋਰ ਵੱਧ ਸਕਦੀ ਹੈ।

ਸਿਹਤ ਮੰਤਰੀ ਹਮਦ ਹਸਨ ਨੇ ਕਿਹਾ, "ਸਰਕਾਰ ਆਰਥਿਕ ਪਾਬੰਦੀਆਂ ਅਤੇ ਮਾੜੀ ਵਿੱਤੀ ਹਾਲਤ ਅਤੇ ਵਿੱਤੀ ਸੰਕਟ ਕਾਰਨ ਪੈਦਾ ਹੋਏ ਪਾੜੇ ਨੂੰ ਦੂਰ ਕਰਨ ਦੀ ਪੂਰੀ ਕੋਸ਼ਿਸ਼ ਕਰ ਰਹੀ ਹੈ, ਜਿਸ ਵਿੱਚ ਇਸ ਧਮਾਕੇ ਕਾਰਨ ਪੈਦਾ ਹੋਇਆ ਨਵਾਂ ਸੰਕਟ ਵੀ ਸ਼ਾਮਲ ਹੈ।"

ਯੂਕੇ ਦੂਤਾਵਾਸ ਦੇ 'ਕੁਝ ਕੁ ਲੋਕ' ਜ਼ਖਮੀ

ਯੂਕੇ ਦੇ ਵਿਦੇਸ਼ ਦਫ਼ਤਰ ਨੇ ਕਿਹਾ ਹੈ ਕਿ ਬੇਰੂਤ ਵਿੱਚ ਦੂਤਘਰ ਦੇ ਸਾਰੇ ਮੁਲਾਜ਼ਮਾਂ ਬਾਰੇ ਜਾਣਕਾਰੀ ਹੈ ਪਰ "ਕੁਝ ਕੁ ਲੋਕਾਂ ਨੂੰ ਥੋੜ੍ਹੀਆਂ-ਬਹੁਤੀਆਂ ਸੱਟਾਂ ਲੱਗੀਆਂ ਹਨ।"

ਇੱਕ ਬਿਆਨ ਵਿੱਚ ਕਿਹਾ ਗਿਆ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਪੱਛਮੀ ਏਸ਼ੀਆ ਦੇ ਮੁਲਕ ਲਿਬਨਾਨ ਦੀ ਰਾਜਧਾਨੀ ਬੈਰੂਤ ਵਿੱਚ ਮੰਗਲਵਾਰ ਨੂੰ ਹੋਏ ਜ਼ੋਰਦਾਰ ਧਮਾਕੇ ਤੋਂ ਬਾਅਦ ਲਿਬਨਾਨ ਵਿੱਚ ਬਚਾਅ ਕਰਮਚਾਰੀ 100 ਤੋਂ ਵੱਧ ਲਾਪਤਾ ਲੋਕਾਂ ਦੀ ਭਾਲ ਕਰ ਰਹੇ ਹਨ।